stanford-oval/wikipedia huggingface dataset:
Warmachine
Iron Kingdoms

Warmachine sijoittuu Caen maailmaan, Immorenin mantereen läntiselle osalle. Läntinen Immoren jakautuu poliittisten faktioiden kesken:
Cygnar, Ord, Llael ja Khador ovat mantereen merkittävimmät ihmiskuningaskunnat. Kollektiivisesti näitä kutsutaan Iron Kingdomsiksi. Valtiot muodostuivat Corvus-sopimusten pohjalta neljäsataa vuotta sitten mantereen vapauduttua Orgothien vallasta. Khadorin vahva hallitsija haluaa palauttaa heidän valta-asemansa. Alun perin Llaelia vastaan suunnattu kampanja onnistui Cygnarin interventiosta huolimatta. Nyt käynnissä ovat taistelut Cygnarin pohjoisella rajalla. Ord on päättänyt pysytellä neutraalina konfliktissa.
Protectorate of Menoth on historiallisesti osa Cygnaria. Teknisesti se on yhä osa kuningaskuntaa, mutta käytännössä he ovat suvereeni valtio. Protektoraatin ajatus on olla valtio Menothin uskonnolle, joka on historiallisesti vanhempi kuin modernit virtaukset. Äskettäin protektoraatti kävi irtaantumissodan Cygnaria vastaan, eivätkä rajakahakat ole poikkeuksellisia. Nyt käynnissä on ristiretki pohjoiseen.
Cryx sijaitsee saaristossa Cygnarin rannikolla. Heitä johtaa lohikäärmeisä Toruk. Hän on kaikkien lohikäärmeiden isä ja Cryx on olemassa vain hänen tarkoituksiaan varten. Elävät kuolleet ovat orjia tässä pelissä. Cryx ei kuormita kävijöitä turhilla moraaliseikoilla ja se tekeekin siitä turvapaikan piraateille ja muille kammotuksille. Ryöstöretket mantereelle saavat täältä tukea ja suojaa.
Ios on haltijoiden sulkeutunut valtio. He eivät siedä pientäkään rajaloukkausta eivätkä suostu vuorovaikutukseen. Kuitenkin viime aikoina ihmisille tuntemattomasta syystä heidän armeijansa ovat siirtyneet sotimaan Khadorin maaperälle. He suorittavat kirurgisia iskuja, eikä usein olla varmoja mikä taho tuhon on tehnyt.
Rhul on kääpiöiden asuttama vuoristo solineen. He ovat pysytelleet neutraaleina Cygnarin ja Khadorin välisessä sodassa. He ovat kuitenkin huolestuneita Khadorin menestyksestä ja heidän palkkasoturinsa toimivatkin enimmäkseen eteläisellä puolella.
Julkaisut

Ensimmäinen sääntökirja Warmachine: Prime julkaistiin 2003. Päivitetty versio Warmachine: Prime Remix julkaistiin 2007. Kaikki seuraavat julkaisut ovat laajennuksia Primeen. Jokaisessa laajennuksessa peliin tuodaan lisää yksiköitä, warjackeja, warcastereita ja sooloja. Joissakin laajennuksissa peliin ollaan lisätty uusia yksikkötyyppejä, kuten ratsuväki.
Warmachine: Prime – 2003
Warmachine: Escalation – 2004
Warmachine: Apotheosis – 2005
Warmachine: Superiority – 2006
Warmachine: Prime Remix – 2007
Forces of Warmachine: Pirates of the Broken Coast – 2007
Warmachine: Legends – 2008
Forces of Warmachine: Retribution of Scyrah – 2009
Warmachine Mk2 – Tammikuu 2010
Forces of Warmachine: Cygnar – Helmikuu 2010
Forces of Warmachine: Khador – Maaliskuu 2010
Forces of Warmachine: Protectorate of Menoth – Huhtikuu 2010
Forces of Warmachine: Cryx – Kesäkuu 2010
Forces of Warmachine: Mercenaries – Heinäkuu 2010
Warmachine: Wrath – Kesäkuu 2011
Warmachine: Domination 2011
Warmachine: Colossals – Heinäkuu 2012
Forces of Warmachine: Convergence of Cyriss – Heinäkuu 2013
Warmachine: Vengeance – Helmikuu 2014
Mk2:ssa säännöt kirjoitettiin uudestaan. Sääntöjen lisäksi yksiköiden tasapainoa korjattiin. Uudistuksessa vanhat mk1 kortit vanhentuivat ja pelaaja tarvitsee uudet mk2 kortit peliin. Uudistetut kortit voi ostaa erikseen ja ne tulevat figuurien mukana.
Huhtikuussa 2009 Privateer press julisti avoimen testauskauden Mk2 säännöille. Pelaajat saivat ladata kehityksessä olevat säännöt PP:n sivuilta testaustarkoituksissa ja kommentoida peliä, tasapainoa ja mahdollisia virheitä.
Elokuussa 2008 Privateer Press ilmoitti tulevasta Warmachine tietokonepelistä.
Aiheesta muualla

Pelin kotisivu (Arkistoitu – Internet Archive)
Aloittelijaystävällinen wiki
Maalattuja Warmachine-miniatyyrejä (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Warmachine
Käännös suomeksi
AACTA-palkinto

| AACTA-palkinto |
| --- | --- |

Palkitaan:  elokuvia, televisiosarjoja ja niiden tekijöitä
Palkinnon antaja:  Australian Academy of Cinema and Television Arts
Maa:  Australia
Ensimmäinen palkinto:  1958
Virallinen internet-sivu
Näyttelijä Diana Glenn vuoden 2012 gaalassa AACTA-palkinto käsissään.
AACTA-palkinnot (Australian Academy of Cinema and Television Arts Award eli AACTA Award) ovat australialaisen Australian Academy of Cinema and Television Arts -järjestön vuosittain myöntämiä palkintoja parhaille australialaisille elokuville, televisiosarjoille ja alan henkilöille.
AACTA-palkintoja on jaettu vuodesta 2012 lähtien. Niitä edelsivät Australian elokuvainstituutin jakamat AFI-palkinnot. Palkintojen jakoa uudistettiin ja nimi vaihdettiin pyrkimyksenä nostaa palkinnon profiilia vastaamaan brittiläisiä Bafta-palkintoja ja Yhdysvaltain Oscareita. AACTA-palkinnon tunnukseksi kehitettiin Etelän ristin tähtikuviosta innoituksensa saanut palkintoveistos. Sen suunnitteli kuvanveistäjä Ron Gomboc.
Aga (joki)

| Aga |
| --- | --- |
Alkulähde:  Urdo-Agan ja Hoito-Agan yhtymä
Laskupaikka:  Onon
Maat:  Venäjä
Pituus:  167 km
Valuma-alue:  8 000 km²
Aga (ven. Ага) on Amurin vesistöön kuuluvan Ononin sivujoki Taka-Baikalian aluepiirissä Venäjällä. Se on aluepiiriin kuuluvan Agan Burjatian suurin joki. Agan pituus on 167 kilometriä ja valuma-alueen laajuus 8 000 neliökilometriä. Agan katsotaan saavan alkunsa Urdo-Aga ja Hoito-Aga -jokien yhtymäkohdasta. Hoito-Aga mukaan luettuna sen pituus on 218 kilometriä. Joen varrella sijaitsee Aginskojen kaupunkimainen taajama.
Afšarin kieli

| Afšar |
| --- | --- |
Oma nimi:  Afshar, Afshari
Tiedot
Alue:   Afganistan  Iran
Puhujia:  600 000
Kirjaimisto:  arabialainen
Kielitieteellinen luokitus
Kielikunta:  Altailaiset kielet Turkkilaiset kielet Lounaisturkkilaiset kielet Azerin kieli
Kielikoodit
ISO 639-1:  az
ISO 639-2:  aze
 Ohje 
Afšarin kieli (myös afshar tai afshari) on turkkilainen kieli. Sitä puhutaan Afganistanissa ja Iranissa. Sillä on myös jonkin verran puhujia Syyriassa ja Turkissa.
8. divisioona

8. divisioona voi tarkoittaa seuraavia asioita:
Asevoimien yhtymät

8. divisioona (talvisota)
8. divisioona (jatkosota)
Brittiläinen 8. panssaridivisioona
Saksan 8. panssaridivisioona
Saksan 8. vuoristodivisioona
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”8. Divisioona”, voi hakea sivunnimihaulla, laajalla sivunnimihaulla tai tekstihaulla.
450-luku

| --- | --- |
Vuosisadat: 200-luku · 300-luku · 400-luku · 500-luku · 600-luku
Vuosikymmenet: 390-luku · 400-luku · 410-luku · 420-luku · 430-luku · 440-luku 450-luku · 460-luku · 470-luku · 480-luku · 490-luku · 500-luku
Vuodet: 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409 410 · 411 · 412 · 413 · 414 · 415 · 416 · 417 · 418 · 419 420 · 421 · 422 · 423 · 424 · 425 · 426 · 427 · 428 · 429 430 · 431 · 432 · 433 · 434 · 435 · 436 · 437 · 438 · 439 440 · 441 · 442 · 443 · 444 · 445 · 446 · 447 · 448 · 449 450 · 451 · 452 · 453 · 454 · 455 · 456 · 457 · 458 · 459 460 · 461 · 462 · 463 · 464 · 465 · 466 · 467 · 468 · 469 470 · 471 · 472 · 473 · 474 · 475 · 476 · 477 · 478 · 479 480 · 481 · 482 · 483 · 484 · 485 · 486 · 487 · 488 · 489 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509
Afşar

| Afşar |
| --- | --- |
 Afşar
 Koordinaatit: 38.20317°N, 30.18347°E 
Valtio:   Turkki
Maakunta:  Afyonkarahisarin maakunta
Kaupunki:  Dinar (Afyonkarahisar)
Väkiluku (2019):  785
Infobox OKVirheellinen NIMI-arvo: 
Afşar on kylä Dinarissa Afyonkarahisarin maakunnassa Turkissa. Vuonna 2019 kylän väkiluku oli 785.
Ag

Ag tarkoittaa seuraavia:
Air Contractors, IATA-koodi AG, lentoyhtiö
Aktiengesellschaft, AG, osakeyhtiö
Antigua ja Barbuda, ISO 3166-1 -koodi AG, valtio tai muu maantieteellinen alue
attogramma, tunnus ag, massan yksikkö
Aura Golf, AG, suomalainen golf-seura
hopea, kemiallinen merkki Ag, alkuaine.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ag”, voi hakea sivunnimihaulla, laajalla sivunnimihaulla tai tekstihaulla.
9/11-totuusliike

Architects & Engineers for 9/11 Truth -ryhmän kyltti: ”Sadat arkkitehdit ja insinöörit vaativat todellista 9/11-tutkimusta.”
9/11-totuusliike (engl. 9/11 Truth movement) on näkyvin Yhdysvalloissa tapahtuneiden Syyskuun 11. päivän iskujen salaliittoteorioita tukeva ryhmä. Useimmat 9/11-totuusliikkeen jäsenistä väittävät, että New Yorkin World Trade Centerin rakennukset WTC1, WTC2 ja WTC7 räjäytettiin ja/tai että United Airlinesin lento 93 ammuttiin alas. Totuusliikkeellä ei ole yhteistä näkemystä syyllisistä, vaan liikettä yhdistää ”viralliseksi selitykseksi” koettujen eri näkökulmien, erityisesti Yhdysvaltain hallinnon näkemysten torjuminen.
Osa liikkeen jäsenistä väittää, että reittiliikennelentokone ei syöksynyt Pentagoniin. Tästä ei kuitenkaan ole yksimielisyyttä 9/11-totuusliikkeen sisällä. Osa uskoo, että American Airlinesin lento 77 törmäsi Pentagoniin, mutta sen sallittiin tapahtua ajamalla armeijan puolustus alas.
Aiheesta muualla

Wikimedia Commonsissa on kuvia tai muita tiedostoja aiheesta .
9/11 Truth
Architects and Engineers for 9/11 Truth
4. arrondissementti (Pariisi)

4. arrondissementin sijainti kartassa punaisella.
4. arrondissementin kaupungintalo.
Pariisin 4. arrondissementti (ransk. 4e arrondissement de Paris) on yksi Pariisin kahdestakymmenestä arrondissementista. Se tunnetaan myös nimellä ”arrondissement de l’Hôtel-de-Ville”.
Kaupunginosa sijaitsee Pariisin itäisellä puolella. Siellä sijaitsevat Le Marais’n kortteli ja Île Saint-Louis’n saari, kuten myös suuri osa Île de la Citén saaresta. Arrondissementti jaetaan edelleen neljään kortteliin (ransk. quartiers), jotka ovat Saint-Merri, Saint-Gervais, Notre-Dame ja Arsenal. Arrondissementtia ympäröivät 1. arrondissementti lännessä, 3. arrondissementti pohjoisessa, 12. arrondissementti idässä ja etelässä Seinejoki sekä 5. arrondissementti.
Arrondissementin pinta-ala on 1,60 km² ja vuonna 2011 sen väkiluku oli 27 887. Arrondissementin määrinä on toiminut vuodesta 2001 lähtien sosialistipuolueen Dominique Bertinotti.
Nähtävyydet

Notre Damen katedraali
Aiheesta muualla

Kuvia tai muita tiedostoja aiheesta Pariisin 4. arrondissementti Wikimedia Commonsissa
4. arrondissementin kotisivut (Arkistoitu – Internet Archive)
Adilly

| Adilly |
| --- | --- |
 Adillyn sijainti
 Adilly
 Koordinaatit: 46°41′27″N, 00°18′27″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Parthenay
Pinta-ala:  
 – Kokonaispinta-ala:  12,9 km²
Väkiluku (2016):  302
 – Väestötiheys:  23,37 as./km²
Postinumero:  79200
Infobox OKVirheellinen NIMI-arvo: 
Adilly on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Parthenayn luoteispuolella. Kunnan pinta-ala on 12,9 neliökilometriä ja siellä on arviolta 302 asukasta (vuonna 2019).
Aiheesta muualla

Kuvia tai muita tiedostoja aiheesta Adilly Wikimedia Commonsissa
945

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Syntyneitä

Eerik Voittoisa, Ruotsin kuningas
Kuolleita

Igor, Kiovan Venäjän ruhtinas vuosina 912–945
29 syntiä

| 29 syntiä Petri Nygård |
| --- | --- | --- |

Kokoelmalevyn tiedot
 Julkaistu: 16. marraskuuta 2011
 Formaatti: CD
 Tuottaja(t): MMEN
 Tyylilaji: rap, huumori-rap, pop, dancepop
 Levy-yhtiö: Open Records
Listasijoitukset
  Suomen virallinen lista: 20.
Petri Nygårdin muut julkaisut
| Kaikki tai ei mitään 2011 | 29 syntiä 2011 | Mun mielestä 2012 |
29 syntiä – Kaikki vitun hitit on rap-artisti Petri Nygårdin 16. marraskuuta 2011 julkaistu kokoelma-albumi. Albumin julkaisi Open Records.
Kappaleet

| --- | --- |
 CD 1 Selvä päivä – 3.29  (mukana Lord Est)  Sarvet esiin – 4.36  (mukana Mokoma)  Villi ja vitun vapaa – 3.51  Jatkoille – 3.39  Paska maailma – 3.43  Herkku – 4.25  Onko sulla pokkaa? – 3.19  Kippis kulaus – 4.13  Kotibileet – 3.25  (mukana Emel, Ozzy & Aajee)  Sanon suoraan – 4.02  Mitävittuuvaan – 3.18  Petri on paras – 3.49  Kaikkee pitää olla – 3.42  Seopetriii – 4.29  (mukana Emel & Aajee) :  CD 2 Vitun suomirokki – 4.04  Kanava nolla (Antakaa mun olla) – 4.07  Mee vittuun Petri – 4.11  Rääväsuu – 3.14  Työtön – 3.25  Petri hallitsee liigaa – 3.40  Mä oon se – 3.07  Riimini rupiset – 4.01  Mää runkkaan – 4.05  Mediamafia – 3.47  Hovinarrin paluu – 4.11  Poliisi on kiva – 3.56  (mukana SinisetPunasetMiehet)  Setit kuntoon – 4.11  (mukana Henry Saari & Miikka Osmonds)  Pidetään hauskaa – 3.23  Petri pelastaa joulun – 3.32
Abraham Kollanius

Abraham Abrahamsson Kollanius (k. 13. kesäkuuta 1667 Karkku) oli lainsuomentaja. Hän toimi Karjalan alilaamannina.
Kollanius opiskeli Uppsalan yliopistossa vuosina 1636–1640, ja hänet vihittiin maisteriksi Turun akatemiassa vuonna 1643. Hän suomensi kuningattaren määräyksestä vuosina 1645–1648 keskiaikaisen maan- ja kaupunginlain sekä tuomarin ohjeet, oikeudenkäyntisäännökset ja niin sanotun prosessin. Suomennosta ei kuitenkaan hyväksytty, sillä kun se oli luovutettu Turun hovioikeudelle, tarkastajat tekivät käännöksen kokonaan uudestaan. Molemmat versiot jäivät painamatta. Kollaniuksen käsikirjoitus on julkaistu vuonna 1926 sarjassa Suomen kielen muistomerkkejä. Sen kieliasua ja oikeinkirjoitusta pidetään kiinnostavina.
Karkusta kotoisin ollut Kollanius nimitettiin 1650 hovioikeuden auskultantiksi ja sitten alilaamanniksi Karjalaan. Kollaniuksen tekemäksi Martti Rapolan tutkimuksessaan osoittama Tukholman kuninkaallisessa kirjastossa säilytetty lainsuomennos, jossa silloisesta kirjoitustavasta poiketen on tz kirjoitettu muodossa hdh: Ruotzi muodossa Ruohdhi. Tämän arvellaan selittävän tarkastajien käännökseen kohdistamaa pilantekoa.
Suomennokset

Kristoffer kuninkaan maanlaki, [s.n.], 1926. Sarja: Suomen kielen muistomerkkejä; 3, 1, Suomalaisen Kirjallisuuden Seuran toimituksia; 82 osa Kollaniuksen suomennos verkossa
Maunu Eerikinpojan kaupunginlaki liitteineen, julk. Martti Rapola. Suomalaisen kirjallisuuden seura, 1926. Sarja: Suomen kielen muistomerkkejä; 3, 2 Suomalaisen Kirjallisuuden Seuran toimituksia, 0355-1768; 82
Kirjallisuutta

W. G. Lagus, "Om finska lagöfversättningar". Bidrag till kännedom af Finlands natur och folk, 6.
AAA-luokan peli

AAA-luokan peli on epävirallinen termi, jolla tarkoitetaan tarkoitetaan suuren kokoluokan ja budjetin videopelejä, jotka ovat usein isojen ja tunnettujen pelitalojen valmistamia. Tarkkaa määritelmää sille mitkä videopelit tulkitaan AAA-luokan videopeleiksi ei ole. AAA-luokan pelin vastakohta on indie-peli, eli pienemmän budjetin videopeli.
Myös termiä AAAA-peli on käytetty, mutta se ei ole vakiintunut videopeliyhteisön keskuudessa.
Historia

Termiä AAA-luokan videopeli alettiin käyttämään jo 1990-luvulla ja se on vakiinnuttanut asemansa videopeliyhteisössä. Yksi ensimmäisistä AAA-luokan videopeleistä oli Squaresoft-pelitalon videopeli Final Fantasy VII (1997), minkä tuotannon on arvioitu kustantaneen 45 miljoonaa Yhdysvaltain dollaria.
AAA (yhtye)

AAA:n logo
AAA (トリプル・エー Triple A Toripuru Ē tai Attack All Around) on japanilainen vuonna 2005 perustettu seitsenhenkinen J-pop-yhtye. Sen nykyisiä jäseniä ovat Takahiro Nishijima (西島隆弘), Misako Uno (宇野実彩子), Naoya Urata (浦田直也), Mitsuhiro Hidaka (日高光啓), Shinjiro Atae(與真司郎), Shūta Sueyoshi (末吉秀太) ja Chiaki Itō (伊藤千晃). Aikaisemmin yhtyeellä oli kahdeksas jäsen, Yukari Gotō (後藤友香里).
AAA:n levytysyhtiö Avex Trax oli alun perin halunnut AAA:n olevan kahdeksanhenkinen ryhmä. Monet jäsenistä ovat näytelleet mm. mainoksissa ja ovat saaneet kokemusta taustatanssijoina muille japanilaisille tähdille kuten Ayumi Hamasaki ja Ami Suzuki. He ovat olleet myös japanilaisissa draamoissa ja elokuvissa: esimerkiksi Nishijima Takahiro on ollut elokuvassa Love Exposure.
Yhtyeen ensimmäinen single oli nimeltään "Blood on Fire" ja ensimmäinen studio-albumi Attack. AAA:n albumi Eighth Wonder on heidän ensimmäinen itsetekemä  studio-albuminsa, joka on noussut ensimmäiseksi Oricon-listaan.
Diskografia

Attack (2006)
All (2007)
CCC: Challenge Cover Collection (2007)
Around (2007)
Departure (2009)
Heartful (2010)
Buzz Communication (2011)
777: Triple Seven (2012)
Eighth Wonder (2013)
Gold Symphony (2014)
AAA 10th Anniversary Best (2015)
Way of Glory (2017)
Color a Life (2018)
449 eaa.

| --- | --- |
Vuosisadat: 500-luku eaa. · 400-luku eaa. · 300-luku eaa.
Vuosikymmenet: 500-luku eaa. · 490-luku eaa. · 480-luku eaa. · 470-luku eaa. · 460-luku eaa. · 450-luku eaa. · 440-luku eaa. · 430-luku eaa. · 420-luku eaa. · 410-luku eaa. · 400-luku eaa. · 390-luku eaa.
Vuodet: 500 eaa. · 499 eaa. · 498 eaa. · 497 eaa. · 496 eaa. · 495 eaa. · 494 eaa. · 493 eaa. · 492 eaa. · 491 eaa. · 490 eaa. · 489 eaa. · 488 eaa. · 487 eaa. · 486 eaa. · 485 eaa. · 484 eaa. · 483 eaa. · 482 eaa. · 481 eaa. · 480 eaa. · 479 eaa. · 478 eaa. · 477 eaa. · 476 eaa. · 475 eaa. · 474 eaa. · 473 eaa. · 472 eaa. · 471 eaa. · 470 eaa. · 469 eaa. · 468 eaa. · 467 eaa. · 466 eaa. · 465 eaa. · 464 eaa. · 463 eaa. · 462 eaa. · 461 eaa. · 460 eaa. · 459 eaa. · 458 eaa. · 457 eaa. · 456 eaa. · 455 eaa. · 454 eaa. · 453 eaa. · 452 eaa. · 451 eaa. · 450 eaa. · 449 eaa. · 448 eaa. · 447 eaa. · 446 eaa. · 445 eaa. · 444 eaa. · 443 eaa. · 442 eaa. · 441 eaa. · 440 eaa. · 439 eaa. · 438 eaa. · 437 eaa. · 436 eaa. · 435 eaa. · 434 eaa. · 433 eaa. · 432 eaa. · 431 eaa. · 430 eaa. · 429 eaa. · 428 eaa. · 427 eaa. · 426 eaa. · 425 eaa. · 424 eaa. · 423 eaa. · 422 eaa. · 421 eaa. · 420 eaa. · 419 eaa. · 418 eaa. · 417 eaa. · 416 eaa. · 415 eaa. · 414 eaa. · 413 eaa. · 412 eaa. · 411 eaa. · 410 eaa. · 409 eaa. · 408 eaa. · 407 eaa. · 406 eaa. · 405 eaa. · 404 eaa. · 403 eaa. · 402 eaa. · 401 eaa. · 400 eaa. · 399 eaa.
Tapahtumia

Rooman kaksitoista laintaulua esitetään Rooman asukkaille - ensimmäiset yleiset Rooman tasavallan lait.
Adolf Cavén

Adolf Cavén (24. lokakuuta 1811 Tyrväntö – 23. heinäkuuta 1887 Tyrväntö) oli suomalainen maanviljelijä ja valtiopäivämies.
Cavénin vanhemmat olivat Iisakki Mikaelinpoika ja Maria Antintyär Polti ja puoliso Hedvig Fredrika Henrikintytär Cavén. Cavén oli Janakkalan tuomiokunnan edustaja talonpoikaissäädyssä valtiopäivillä 1867.  Hän oli valitsijamies ja laki- ja talousvaliokunnan jäsen ja esitti valtiopäivillä toimenpiteitä kyyti- ja tientekovelvollisuuksien järjestämisestä uudelleen sekä viinan salapolton hillintään. Valtiopäivillä hän käytti puheenvuoroissaan ruotsin kieltä.
Adolf Chybiński

Adolf Chybiński
Adolf Eustachy Chybiński (29. huhtikuuta 1880 Krakova – 31. lokakuuta 1952 Poznań) oli puolalainen musiikkitieteilijä.
Chybiński sai pianonsoiton opetusta Jan Drozdowskilta ja opiskeli vuodesta 1898 Jagiellonian yliopistossa klassista filologiaa sekä germanistiikkaa. Hän suoritti filologian opintoja vuodesta 1901 myös Heidelbergissa ja Münchenissä. Chybiński opiskeli vuosina 1904–1908 Münchenissä musiikkitiedettä Adolf Sandbergerin ja Theodor Kroyerin johdolla. Lisäksi hän sai kontrapunktin opetusta Ludwig Thuillelta. Hän ystävystyi muun muassa Mieczysław Karłowiczin kanssa ja oli tämän huomattava tukija. Chybiński väitteli tohtoriksi Münchenissä vuonna 1908.
Chybiński oli 1920-luvun alusta lähtien Lvivin Jan Kazimierz -yliopiston professori. Hän tutki muun muassa Puolan musiikin varhaishistoriaa. Chybiński opetti Jan Kazimierz -yliopistossa vuoteen 1941 saakka. Sota-aikana hän piilotti vanhan puolalaisen musiikin käsikirjoituksia Zakopanen Tatra-museoon. Hänen laaja monografiansa Mieczysław Karłowiczista julkaistiin vuonna 1949. Chybiński menetti työtehtävänsä Lvivissä stalinismin alaisuudessa, mutta hänelle tarjottiin vuonna 1945 paikka Poznańin Adam Mickiewicz -yliopiston musiikkitieteen laitoksen johtajana. Häntä seurasi tässä asemassa Maria Szczepańska.
Adolf Edvin Arppe

Adolf Edvin Arppe (18. joulukuuta 1852 Helsinki – 13. syyskuuta 1889 Pälkjärvi) oli suomalainen juristi ja virka- ja valtiopäivämies.
Arppen vanhemmat olivat professori, senaattori Adolf Edvard Arppe ja Emilia Sofia Porthan ja puoliso vuiodesta 1884 Elin Sofia Karsten. Arppe tuli ylioppilaaksi Helsingissä 1868 ja valmistui filosofian maisteriksi 1873 ja molempien oikeuksien kandidaatiksi 1879, varatuomarin arvon hän sai 1881. Arppe oli lääkintöhallituksen kanslisti vuodesta 1884 ja senaatin talousosaston kanslisti vuodesta 1886. Hän harjoitti myös asianajajan tointa.
Arppe oli aatelissäädyssä edustaja valtiopäivillä 1885 ja 1888.
Ahvenlammi (Jalasjärvi)

| Ahvenlammi |
| --- | --- |
Valtiot:  Suomi 
Paikkakunta:  Jalasjärvi
Koordinaatit:  62°37′18″N, 22°48′02″E
Vesistöalue ja valuma-alueen tietoja
Laskujoki:  Kruununoja
Järvinumero:  42.045.1.001
Mittaustietoja
Pinnankorkeus:  102,3 m 
Rantaviiva:  1,1 km 
Pinta-ala:  0,041 km² 
 fiAhvenlammi 
Ahvenlammi (myös Ahvenlampi) on pieni metsälampi Kurikan kunnassa, entisen Jalasjärven kunnan alueen koillisosassa, lähellä Ilmajoen rajaa. Pinta-alaa lammella on 4,1 hehtaaria eli 0,041 neliökilometriä. Rantaviivan pituus on 1,1 kilometriä. Ahvenlammi sijaitsee 102,3 metrin korkeudella merenpinnasta. Lampi on kasvamassa vähitellen umpeen.
Ahvenlammi on soiden ympäröimä. Lammesta lounaaseen sijaitsevan Nevajärvennevan koillisosan vedet laskevat Ahvenlammin kautta Ahvenlammin laskuojaan, Kruununojaan. Ahvenlammin luoteispuolella sijaitsee Pitkänsillanneva-niminen suoalue.
Yleisurheilun maailmanmestaruuskilpailut 2015 – miesten keihäänheitto

| Yleisurheilun MM-kilpailut 2015> Miesten keihäänheitto |
| --- | --- |
 Kenialainen Julius Yego voitti kilpailun tuloksella 92,72 metriä.
Kisapaikka:  Pekingin kansallinen stadion, Peking
Kilpailupäivä(t):  24.-26. elokuuta 2015
 Mitalistit  –   Julius Yego (Kenia)   –   Ihab Abdelrahman El Sayed (Egypti)   –   Tero Pitkämäki (Suomi) 
   ← 2013  2017 →
Miesten keihäänheitto oli yksi laji yleisurheilun maailmanmestaruuskilpailuissa 2015. Kilpailun karsinnat pidettiin 24. elokuuta 2015. Loppukilpailu pidettiin 26. elokuuta. Kilpailun voitti kenialainen Julius Yego, joka heitti oman ennätyksensä sekä maailman kauden kärkituloksen 92,72 metriä. Toiseksi sijoittui egyptiläinen Ihab Abdelrahman El Sayed ja kolmanneksi suomalainen Tero Pitkämäki.
Käytetyt lyhenteet

| --- | --- |
WR: Maailmanennätys
AR: Maanosan ennätys
NR: Kansallinen ennätys
CR: Kilpailujen ennätys
WL: Maailman kauden kärkitulos
EL: Euroopan kauden kärkitulos
PB: Oma ennätys
SB: Kauden paras
Ennätykset ennen kilpailua

| Ennätys | Nimi | Tulos | Aika | Paikka |
| --- | --- | --- | --- | --- |
| Maailmanennätys |  Jan Železný | 98,48 | 25. toukokuuta 1996 |  Jena |
| Kilpailujen ennätys |  Jan Železný | 92,80 | 12. elokuuta 2001 |  Edmonton |
| Maailman kärkitulos |  Julius Yego | 91,39 | 7. kesäkuuta 2015 |  Birmingham |
Karsintakierrokset

Karsintaraja loppukilpailuun oli 83,00 metriä.